דייווי ג'ונס (מוזיקאי)

דייוויד תומאס ג'ונס (באנגלית: David Thomas Jones‏; 30 בדצמבר 1945 – 29 בפברואר 2012) היה זמר, שחקן, ומוזיקאי אנגלי אשר נודע במיוחד כחבר בלהקת הפופ רוק האמריקנית המאנקיז וכאחד מהשחקנים הראשיים בסדרת הטלוויזיה "המאנקיז" אשר שודרה במקור בין השנים 1966 עד 1968. במהלך שנות השישים נחשב ג'ונס לאליל נוער. ג'ונס נולד ב-30 בדצמבר 1945 בעיר מנצ'סטר שבאנגליה. הופעת הבכורה של ג'ונס בטלוויזיה הייתה באופרת הסבון הבריטית "Coronation Street" בה הוא גילם ב-6 במרץ 1961, בפרק אחד בלבד, את דמותו של קולין לומקס, אשר היה הנכד של הדמות הקבועה אנה שרפלס. בנוסף הוא שיחק גם בסדרת המשטרה "Z-Cars" (אנ') בערוץ BBC. לאחר מות אמו ג'ונס החליט לנסות להיות פרש במקום משחק. ג'ונס נשר מבית הספר התיכון על מנת לעבוד כפרש. בהמשך החלה לשחק במחזה "אוליבר!" בווסט אנד אשר בלונדון. בהמשך שיחק את התפקיד גם בברודוויי, והיה אף מועמד לפרס טוני. ב-9 בפברואר 1964, הופיע ג'ונס בתוכנית "אד סאליבן" עם ג'ורג'יה בראון, שגילמה את ננסי בהפקה בברודוויי של "אוליבר!". זה היה אותו הפרק בתוכנית של אד סאליבן בו הופיעה להקת הביטלס בפעם הראשונה בטלוויזיה האמריקאית. ג'ונס ציין בריאיון כי באותו הלילה הוא חשב לעצמו "הסתכלתי על הביטלס מהצד של הבמה, ראיתי את הבנות משתגעות, ואמרתי לעצמי, זהו, אני חייב לקחת חלק בזה." ג'ונס הצליח להגיע בפעם הראשונה למצעד הבילבורד הוט 100 ב-14 באוגוסט 1965 עם הסינגל "What Are We Going To Do?", אשר הגיע בשיא למקום ה-93 במצעד. הזמר בן ה-19 הוחתם באותה העת בחברת התקליטים Colpix Records.‏ אלבום הבכורה של ג'ונס עם חברת התקליטים יצא זמן קצר לאחר מכן לשווקים. בשנת 1965 ג'ונס לוהק לתפקיד אחד מארבעת חברי להקת המאנקיז אשר הוקמה במיוחד עבור סדרת הטלוויזיה באותו השם שעלתה לראשונה לשידור בשנת 1966. הסדרה זכתה להצלחה רבה. אף על פי שהלהקה הייתה בהתחלה להקה בדיונית, עם השנים היא הפכה ללהקה אמיתית שערכה סבבי הופעות וזכתה לפופולריות עצומה במהלך שנות ה-60 המאוחרות במיוחד לאחר ששירי הלהקה הצליחו להגיע לצמרת מצעדי הפזמונים ברחבי העולם באותה העת. אף על פי שתוכנית הטלוויזיה של המאנקיז בוטלה ב-1968, הלהקה המשיכה לערוך סבב הופעות ולהוציא לשווקים מוזיקה חדשה גם לאחר מכן. בעקבות הפירוק של להקת המאנקיז בתחילת שנות ה-70, ג'ונס המשיך להתמקד בקריירת סולו כזמר, והוציא לאורך השנים מספר אלבומי אולפן. בשנים הבאות הוא גם שיחק במספר תוכניות טלוויזיה, סרטים ומחזות שונים. לאורך השנים ג'ונס הצטרף גם למספר הופעות איחוד של להקת המאנקיז. מותו בבוקר 29 בפברואר 2012 ג'ונס נסע לטפל ב-14 הסוסים שבבעלותו בחווה בתחומי הכפר אינדיאנטאון (אנ') שבפלורידה. לאחר שהוא רכב על אחד הסוסים האהובים עליו מסביב למסלול הרכיבה, הוא החל לחוש כאבים בחזה וקשיי נשימה. בהמשך הוא נכנס לרכב שלו על מנת לנסוע הביתה. קצת אחרי השעה 8:00 בבוקר, אחד מהעובדים בחווה מצא את ג'ונס מחוסר הכרה ובעקבות כך הזעיק אמבולנס למקום. צוות האמבולנס לא הצליח להחיות את ג'ונס. ג'ונס נלקח לבית החולים מרטין ממוריאל אשר בתחומי העיר סטיוארט (אנ') שבפלורידה, ושם הוא מת מהתקף לב כתוצאה מטרשת עורקים. ג'ונס היה בן 66 במותו. ג'ונס היה נשוי שלוש פעמים והיו לו ארבע בנות. ג'ונס התחתן בפעם הראשונה בשנת 1968 עם לינדה היינס. לזוג נולדו שני ילדים. הזוג התגרש ב-1975. בשנת 1981 ג'ונס התחתן עם אניטה פולינגר. לזוג נולדו שתי בנות. הזוג התגרש ב-1996. בשנת 2009 ג'ונס התחתן עם השחקנית ג'סיקה פאצ'קו. ג'ונס בפרסומת משנת 1965 לסינגל שלו "What Are We Going to Do?" צילום משנת 1971 יחד עם מורין מקורמיק במסגרת צילומי הפרק של סדרת הטלוויזיה "חבורת בריידי", בו ג'ונס שיחק בתפקיד אורח ג'ונס בהופעה ב-2011 מדיה וקבצים בנושא דייווי ג'ונס בוויקישיתוף אתר האינטרנט הרשמי של דייווי ג'ונס דייווי ג'ונס, במסד הנתונים הקולנועיים IMDb (באנגלית) דייווי ג'ונס, באתר AllMovie (באנגלית) דייווי ג'ונס, במסד הנתונים הקולנועיים KinoPoisk (ברוסית) דייווי ג'ונס, באתר AllMusic (באנגלית) דייווי ג'ונס, באתר MusicBrainz (באנגלית) דייווי ג'ונס, באתר Discogs (באנגלית) דייווי ג'ונס, באתר Songkick (באנגלית) דייווי ג'ונס, באתר בילבורד (באנגלית) דייווי ג'ונס, באתר "Find a Grave" (באנגלית) O'Connor, Rob (1 בדצמבר 2008). "Yahoo Music: The Top 25 Teen Idols Of All-Time". New.music.yahoo.com. אורכב מ-המקור ב-3 באוקטובר 2009. נבדק ב-2 במרץ 2012. {{cite web}}: (עזרה) Kaufman, Gil. "Monkee Davy Jones Paved Way For Heartthrobs Like Justin Bieber". MTV. אורכב מ-המקור ב-1 במרץ 2012. נבדק ב-2 במרץ 2012. {{cite web}}: (עזרה) Fox, Margalit (1 במרץ 2012). "Davy Jones, Monkees Singer, Dies at 66". The New York Times. נבדק ב-1 במרץ 2012. {{cite news}}: (עזרה) "Davy Jones in Corrie". ITV. 1 במרץ 2012. אורכב מ-המקור ב-11 באפריל 2013. נבדק ב-16 בפברואר 2013. {{cite news}}: (עזרה) "Davy Jones Biography – Facts, Birthday, Life Story". Biography.com. 30 בדצמבר 1945. אורכב מ-המקור ב-9 בדצמבר 2010. נבדק ב-31 בדצמבר 2011. {{cite web}}: (עזרה) "Davy Jones Bio". davyjones.net. אורכב מ-המקור ב-11 במרץ 2012. {{cite web}}: (עזרה) "Davy Jones and the Monkees' Billboard Chart Legacy". Billboard.biz. אורכב מ-המקור ב-2 במרץ 2012. נבדק ב-24 במאי 2014. {{cite web}}: (עזרה) "David Jones* – David Jones (Vinyl, Album, Album) at Discogs". Discogs.com. 1965. נבדק ב-24 במאי 2014. {{cite web}}: (עזרה) "Davy Jones' Death Caused By Severe Heart Attack". idolator.com. 2 במרץ 2012. אורכב מ-המקור ב-22 בינואר 2012. נבדק ב-2 במרץ 2012. {{cite news}}: (עזרה) "Davy Jones, lead singer of the Monkees, dies in Indiantown, according to medical examiner's office". WPTV. 29 בפברואר 2012. אורכב מ-המקור ב-2 במרץ 2012. נבדק ב-29 בפברואר 2012. {{cite news}}: (עזרה) "Davy Jones of The Monkees dies aged 66". BBC News. 1 במרץ 2012. נבדק ב-1 במרץ 2012. {{cite news}}: (עזרה) "Davy Jones biography – spouse information". IMDb. נבדק ב-24 במאי 2014. {{cite web}}: (עזרה) "Newlywed Davy Jones dismisses abuse reports". Chron. 25 בספטמבר 2009. {{cite web}}: (עזרה)